Vene president Vladimir Putin kutsus teisipäeval Rahvusvahelist Valuutafondi (IMF) laenama Ukrainale veel kolm miljardit dollarit, et Kiiev saaks maksta ära võla Moskvale.
«Miks ei taha IMF lisada neid kolme miljardit dollarit, et Ukraina saaks tagasi maksta,» vahendasid Vene uudisteagentuurid Putini sõnu valitsuse istungil.
Venemaa on blokeerinud IMFi 17,5 miljardi dollari suurust abipaketti Ukrainale.
Abipakett piirab Kiievi võimet restruktureerida miljardite väärtuses võlga, sealhulgas ka Venemaale võlgnetavaid summasid.
Moskva nõuab Ukrainalt kolme miljardi dollari suuruse võla tagasimaksmist detsembriks. Venemaa andis Kiievile laenu 2013. aasta detsembris ajal, mil Ukraina president on Viktor Janukovõtš.
Putin hoiatas IMFi reeglite painutamise eest «süsteemi hävitava riigi jaoks».
Moskva panustab IMFi Ukraina abipaketti, sõnas ta.
«Lihtsam oleks liikuda edasi järgnevalt: anda Ukrainale kolm miljardit, et riik saaks tagasi maksta ja kõik oleksid õnnelikud.»